cyanic-selkie/wikianc huggingface dataset:
கால்நடை வளர்ப்பு
கால்நடை வளர்ப்பின் முன்னோடி தோற்றம்
விலங்குகளின், இனப்பெருக்கத்தையும் வாழ்க்கைச் சூழலையும் மனிதன் கட்டுப்படுத்தத் தொடங்கியபோது சில விலங்குகள் வீட்டுவிலங்குகள் ஆயின.
கால்நடை வளர்ப்பின் தோற்றம்
thumb|170px|left| கால்நடை வளர்ப்பில் முதன்மை இடம்பெறும் செம்மறியாடுகள்.
வீட்டினமாக்கம் ஓர் எளிய நிகழ்வன்று. இது பல இடங்களில் பல காலங்களில் திரும்பத் திரும்ப ஏற்பட்ட தொடர்நிகழ்வாகும். செஅறியாடுகளும் வெள்ளாடுகளும் நடுவண் கிழக்குப் பகுதியில் இருந்து மேய்ச்சல் நாடோடிகளைப் பின்தொடர்ந்தவையாகும். ஆனால், மாடுகளும் பன்றிகளும் மிகவும் நிலையாக இடம்பெயராமல் வாழத் தொடங்கிய சமூகங்களுடன் உடனிருந்தவையாகும்.
முதலில் வீட்டினமாக்கப்பட்ட விலங்கு நாய்தான். இளைய அரைக்காட்டு நாய் முதலில் துப்புரவு விலங்குகளாக ஏற்ருக்கொள்ளப்பட்டு,  அதன் வேட்டையாடும் இயல்பை உணர்ந்ததும் மாந்த வேட்டையில் பங்கு பெற்றிருக்கவேண்டும். பிறகு, வேட்டையாடப்பட்ட விலங்குகளாகிய, செஅறியாடு, வெள்ளாடு, பன்றி, மாடு போன்றவை வேளாண்மை வரலாற்றின் மிக முந்திய காலத்தில் வீட்டினமாக்கப் பட்டிருக்கவேண்டும்.
மெசபட்டோமியாவில் பன்றிகள் கிமு 13,000 ஆண்டளவில் வீட்டினமாக்கப்பட்டன. செம்மறியாடுகள் பிறகு கிமு 11,000 முதல் கிம் 9,000 கால இடைவெளியில் வீட்டினமாக்கப்பட்டன. மாடுகள் அவுரோக் எனும் காட்டுவகையில் இருந்து தற்காலத் துருக்கியும் பாக்கித்தானும் அமையும் புவிப்பகுதியில் கிமு 8,500 ஆண்டளவில் வீட்டினமாக்கப்பட்டன.
வேளாண்மைப் புரட்சி
பதினெட்டாம் நூற்றாண்டளவில் நிகழ்ந்தேறிய பிரித்தானியப் புரட்சியின்போது வேளாணியலாளர் இராபர்ட் பேக்க ர் தேர்ந்தெடுத்த இனப்பெருக்கம் வழியாக அறிவியல் முறையில் வேண்டிய பண்புநலங்களை உருவாக்குதலை நிறுவினார்.
உணவு தரும் விலங்குகள்
பால், முட்டை, இறைச்சிக்காக விலங்குகள் வளர்க்கப்படுகின்றன. பசு இனங்கள் முதன்மையாக அதன் பாலுக்காக வளர்க்கப்படுகின்றன. சில ஆட்டினங்கள் அதன் பால், இறைச்சிக்காக வளர்க்கப்படுகின்றன. தேனீக்கள் தேனுக்காகவும் மீன் புரதம் சார்ந்த உணவிற்காகவும் வளர்க்கப்படுகின்றன.
முடி(கம்பளம்) தரும் விலங்குகள்
செம்மறி ஆடு, வெள்ளாடு, லாமா எனப்படும் ஒரு வகைக் ஒட்டகக் குடும்ப விலங்கு போன்றவை நமக்கு முடியைத் தருகின்றன. இவை சரியான முறையில் பதப்படுத்தப்பட்டு கம்பளி உருவாக்கப்படுகிறது. பட்டுப்புழு வளர்ப்பால் பட்டிழை ருவாகிறது.
இழுவை விலங்குகள்
ஏர் உழுதலுக்கும், வண்டி இழுப்பதற்கும் பயன்படும் விலங்குகள் இழுவை விலங்குகள் ஆகும். எருது, காளை, குதிரை, யானை, கழுதை போன்ற விலங்குகள் விளை நிலங்களை உழுவதற்கும் போக்குவரத்திற்கும் பயன்படுத்தப்படுகின்றன.
கால்நடை உற்பத்தி அமைப்பை உணவளித்தல் அடிப்படையிலும் அதாவது புல்வெளி சார்ந்தது, கலந்தது, நிலமற்றது. என வரையறுக்கலாம். புல்வெளி சார்ந்த கால்நடை வளர்ப்பு புதர்நிலம், மேய்ச்சல் நிலம் போன்ற தாவர இனங்களையும்,  விலங்குகளுக்கான உணவிற்கு மேய்ச்சல் நிலத்தையும் நம்பியிருக்கின்றன. இக்கால்நடை வளர்ப்பில் பெறப்படும் எருவும்  வெளிப்புற ஊட்டச்சத்து அளிப்புகளும்  நிலவளம் பெருகப் பயன்படுத்தப்படலாம். இருப்பினும் எரு ஒரு முதன்மையான ஊட்டச்சத்து  வளமாக புல்வெளிக்கே நேரடியாக திருப்பியளிக்கப்படுகிறது.
கால்நடை வளர்ப்பு குறித்த சிக்கல்கள்
இந்த அமைப்பு குறிப்பாக 30–40 மில்லியன் மேய்ப்பர்கள் உள்ள வெப்பநிலை அல்லது மண்ணின் காரணமாக பயிர் விளைச்சல் ந்டக்காத பகுதிகளில் முதன்மை வாய்ந்ததாகிறது. கலப்புவிளைச்சல் முறைகள் புல்வெளி, தீவன பயிர்கள், அசைபோடும் விலங்குகள் குறிப்பாக கோழிகளும் பன்றிகளும் கால்நடைகளுக்குத் தீனியிடும் பயி்ர்களை பயன்படுத்துகின்றன. பயிர்களுக்கான கலப்பு அமைப்புகளில் எரு மறுசுழற்சி செய்யப்படுகிறது. ஏறத்தாழ 68% வேளாண் நிலம் காலநடை வளர்ப்புக்கான நிலையான மேய்ச்சல் நிலமாக உள்ளன. நிலமற்ற அமைப்புகள், பண்ணைக்கு வெளியிலிருந்து வரும் உணவு முறையை நம்பியிருக்கின்றன. இது வளர்ப்பின் பொருளாதாரக் கூட்டுறவு, வளர்ச்சிக்கான அமைப்பு (Organisation for Economic Co-operation and Development (OECD)) அதன் உறுப்பு நாடுகளில் மிக இயல்பாக  காணப்படுகிறது. அமெரிக்காவில் 70% கூல விலங்குகளுக்கு உணவாக அளிக்கப்படுகிறது.
நில ஊடுருவல்
கால்நடை விரிவாக்கம் காடு அழித்தலை தூண்டக்கூடிய முதன்மைக் காரணியாகவும் பார்க்கப்படுகிறது, அமேசான் வடிநிலத்தில் முன்னர் 70% காடாக இருந்த பகுதி  தற்போது மேய்ச்சல் நிலமாகவும், மீதமுள்ள பகுதி தீவனப்பயிர்களுக்கென்று பயன்படுத்துவதற்கும் கைப்பற்றிக் கொண்டு ள்ளது. காடு அழிப்பு மற்றும் நில தரமிழப்பு மூலமாக கால்நடைகளும் சுற்றுச்சூழல் மாறுபாட்டுக் குறைப்பையும் தூண்டுகிறது.கலப்பு உரங்கள் பயிர் விளைச்சலையும் மிக அதிகமாக நம்பியிருக்கின்றன, எரு பயன்பாடு ஓர்  அறைகூவலாகவும் மாசுபாட்டிற்கான வாயிலாகவும் ஆகிவிட்டன.
வேதிமயமாதல்
வேதிமயமாதல் அதாவது, நீர்சார்ந்த சூழலமைப்புகளில் மிதமிஞ்சிய ஊட்டச்சத்துக்களை சேர்ப்பது, அல்கல் பெருகுவதற்கும் உயிரகம் ( ஆக்சிஜன்) குறைவதற்கும் காரணமாகின்றதுது. மீன்கள் வீட்டினமாக்கம், உயிர்மாறுபாட்டு இழப்பிற்கு வழிவகுப்பதோடு, நீர் நிலைகளைக்  குடிப்பதற்கும் பிற தொழிலகப் பயன்பாட்டிற்கும் பயனற்றதாகச் செய்கிறது. பயிர்நிலத்தில் மிதமிஞ்சி உரமிடலும் எருவைப் பயன்படுத்தலும் பேரளவில் கால்நடைகளைப் பெருக்குதல் ஆகியவை  வேளாண் நிலத்திலிருந்து ஊட்டச்சத்து (முதன்மையாக நைட்ரஜன் மற்றும் பாஸ்பரஸ்) அழிவதற்கும் நீர்க் கசிவிற்கும் காரணமாகிறது. இந்த ஊட்டச் சத்துக்கள், நீர்சார்ந்த சூழலமைப்பை வேதிமயமாக்கலுக்கு உள்ளாக்கி மாசுறச்  செய்கின்றன.
சான்றுகள்
பகுப்பு:வேளாண்மை பகுப்பு:கால்நடைகள் பகுப்பு:கால்நடை வளர்ப்பு பகுப்பு:விலங்குத் தொழிற்கூட்டு
கணியம்பூண்டி ஊராட்சி
கணியம்பூண்டி ஊராட்சி (Kaniampoondi Gram Panchayat), தமிழ்நாட்டின் திருப்பூர் மாவட்டத்தில் உள்ள அவினாசி வட்டாரத்தில் அமைந்துள்ளது. இந்த ஊராட்சி, அவிநாசி சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1732 ஆகும். இவர்களில் பெண்கள் 850 பேரும் ஆண்கள் 882 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நையோபியம் மோனாக்சைடு
நையோபியம் மோனாக்சைடு (Niobium monoxide) என்பது NbO என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நையோபியம் ஓராக்சைடு என்ற பெயராலும் இச்சேர்மத்தை அழைக்கலாம். சாம்பல் நிறத்தில் திண்மமாகக் காணப்படும் இச்சேர்மம் உலோகம் சார்ந்த கடத்தும் தண்மையைக் கொண்டுள்ளது.
கட்டமைப்பு
பாறை உப்பில் இருப்பதைப் போல வழக்கத்திற்கு மாறான கனசதுர கட்டமைப்பை நையோபியம் மோனாக்சைடு ஏற்கிறது. ஆனால், இங்கு நையோபியம் மற்றும் ஆக்சிசன் அணுக்கள் இரண்டும் நான்கு ஒருங்கிணைவு சதுரத்தளத்தில் உள்ளன. மேலும், நையோபியம் மையங்கள் எண்முக வடிவில் அடுக்கப்பட்டுள்ளன, கீழ்நிலை நையோபியம் ஆலைடுகளில் காணப்படும் எண்முக நையோபியம் தொகுதிகள் போன்ற கட்டமைப்பு ஒற்றுமையையும் இது கொண்டுள்ளது. நையோபியம் மோனாக்சைடில் Nb-Nb பிணைப்பின் பிணைப்பு நீளம் 298 பைக்கோ மீட்டர்களாகும். உலோக மையங்களுக்கு இடையில் வலிமையாகவும் கிட்டத்தட்ட சகப்பிணைப்பும் உள்ளதாக ஓர் ஆய்வு தெரிவிக்கிறது.
1.38 கெல்வின் வெப்பநிலையில் இச்சேர்மம் ஒரு மீக்கடத்தியாகச் செயல்படுகிறது. NbO மணிகளை சூழ்ந்து Nb2O5 அடுக்கு உருவாகியுள்ள மின்தேக்கிகளில் மின்காப்புப் பொருளாக இது பயன்படுத்தப்படுகிறது.
தயாரிப்பு
நையோபியம் பென்டாக்சைடை ஐதரசன் வாயுவுடன் வினைபுரியச் செய்து நையோபியம் மோனாக்சைடு தயாரிக்கப்படுகிறது. குறிப்பாக ஒத்தவிகிதசமயிணைப்பு முறை வினையில் இது தயாரிக்கப்படுகிறது More typically, it is prepared by comproportionation:
மேற்கோள்கள்
.
பகுப்பு:நையோபியம் சேர்மங்கள் பகுப்பு:ஆக்சைடுகள்
ஜாம்பவான் (திரைப்படம்)
ஜாம்பவான் (Jambhavan) எனும் திரைப்படம் 2006ல் வெளிவந்த தமிழ் திரைப்படமாகும். இத்திரைப்படத்தினை நந்தகுமார் இயக்கியிருந்தார். இதில் பிரசாந்த், மீரா சோப்ரா, மேக்னா நாயுடு, விவேக், பெப்சி விஜயன் மற்றும் விஜயகுமார் ஆகியோர் நடித்திருந்தனர்.
சுதாங்கன்
சுதாங்கன் (Sudhangan) இந்தியாவைச் சேர்ந்த ஒரு பத்திரிகையாளராவார். 1958 ஆம் ஆண்டு அக்டோபர் மாதம் 4 ஆம் தேதியன்று இவர் பிறந்தார். ரங்கராசன் என்பது சுதாங்கனின் இயற்பெயராகும். சுதாங்கன் திருநெல்வேலி மாவட்டத்தில் தாமிரபரணிக் கரையோரத்தில் அமைந்துள்ள தென் திருப்பதியைப் பூர்வீகமாகக் கொண்டவர்.
பத்திரிகையாளர், நிருபர், ஆசிரியர், தொலைக்காட்சி தொகுப்பாளர், கட்டுரையாளர், அரசியல் ஆய்வாளர் மற்றும் நடிகர் என்ற பன்முகங்களுடன் சுதாங்கன் தமிழ் பத்திரிகை உலகில் இயங்கினார். சில திரைப்படங்கள் மற்றும் தொலைக்காட்சி நெடுந்தொடர்களிலும் இவர் நடித்தார். தமிழ் மொழி ஊடகங்களில் புலனாய்வு இதழின் தூணாகக் கருதப்பட்டார். தமிழ் சினிமா மற்றும் அரசியலை அடிப்படையாகக் கொண்ட வெளியீடுகளுக்காக சுதாங்கன் நன்கு அறியப்பட்டார். நாற்பதுக்கும் மேற்பட்ட சிறுகதைகள், ஒரு குறுநாவல் மற்றும் ஒரு நாவலையும் சுதாங்கன் வெளியிட்டார். மறைந்த முதல்வர் செயலலிதா உட்பட தமிழகத்தின் முக்கிய அரசியல்வாதிகளுடன் நெருக்கமான தொடர்புகளுக்காகவும் சுதாங்கன் நன்கு அறியப்படுகிறார்.
தொழில்
தனது இளம் வயதிலேயே சுதாங்கன் அறிக்கைகளைப் படிப்பதிலும் எழுதுவதிலும் ஆர்வம் காட்டினார். படிக்கிற காலத்தில் ’வானவில்’ என்ற ஒரு கையெழுத்துப் பத்திரிகையை நடத்தினார். 1978 ஆம் ஆண்டில் திசைகள் தமிழ் வார இதழின் நிருபராக தனது ஆரம்பகால வாழ்க்கையைத் தொடர்ந்தார். திசைகளுடன் சுமார் ஆறு மாதங்கள் பணியாற்றிய பிறகு, குமுதம் பத்திரிகையில் பகுதிநேர நிருபராகச் சேர்ந்தார். மற்றொரு குமுதம் ஆசிரியர் ரா.கி.ரங்கராசன் பெயருடன் ஏற்படும் குழப்பங்களைத் தவிர்ப்பதற்காக குமுதம் குழுவில் இணைந்தவுடன் இவர் தனது இயற் பெயரை சுதாங்கன் என்று மாற்ற வேண்டியிருந்தது. ரா.கி. ரங்கராசன் ஏற்கெனவே பத்திரிகைத் துறையில் வெற்றி பெற்ற நபராக இருந்தார்.
பின்னர் குமுதம் பத்திரிகையை விட்டு 1982 ஆம் ஆண்டு விகடன் குழுவில் சேர்ந்தார். சூனியர் விகடனில் ஒரு ஆசிரியராக சேர்ந்து உண்மையில் புதிய அறிக்கையிடல் முறைகள் மற்றும் நுட்பங்களை அறிமுகப்படுத்தினார். குறிப்பாக புலனாய்வு இதழியலுக்கு முக்கிய சில வழிகளை வகுத்தார். பத்திரிகையின் தலைமை ஆசிரியராக உயர்ந்த சுதாங்கன் 1992 ஆம் ஆண்டு வரை அந்த பதவியில் இருந்தார். பின்னர் தினமணி மற்றும் தமிழன் எக்சுபிரசு ஆகிய தமிழ் வார இதழ்களில் பணிபுரிந்தார்.
மூத்த நடிகர் எம்.ஜி.ராமச்சந்திரன் மற்றும் எம்ஆர் ராதா இடையேயான ஆக்கப்பூர்வமான வேறுபாடுகள் மற்றும் சர்ச்சைகள் பற்றி சித்தரிக்கப்பட்ட அவரது பிரபலமான புத்தகம் சுட்டாச்சு சுட்டாச்சு தமிழ்நாட்டில் அதிகம் விற்பனையானது. சுதாங்கன் தொடக்கத்தில் சனவரி 1967 இல் எம்ஜிஆரின் தோல்வியுற்ற படுகொலை முயற்சியின் அடிப்படையில் தினமணியின் தலையங்க வெளியீடாக இந்தப் படைப்பை வெளியிட்டார். இதுவே பின்னர் சுட்டாச்சு சுட்டாச்சு என்ற பெயரில் புத்தகமாக மாற்றப்பட்டது.
சுதாங்கன் தொலைக்காட்சியில் சேர்ந்து நிகழ்ச்சிகளை தயாரித்து வழங்கினார். 1996 ஆம் ஆண்டில் சிடார் விஜய்யுடன் ஒரு அரசியல் நிகழ்நேர தொலைக்காட்சி நிகழ்ச்சியின் அரசியல் ஆய்வாளராக சேர்ந்தார். பின்னர் மறைந்த மூத்த திரைப்பட இயக்குனர் கே.பாலச்சந்தரின் மின்பிம்பங்கள் நிறுவனத்தில் சேர்ந்தார். நாடாளுமன்ற தேர்தல் தொடர்பான நிகழ்ச்சிகளை தொகுத்து வழங்கினார். 2001 ஆம் ஆண்டு முதல் சுதாங்கன் ஜெயா தொலைக்காட்சியில் சேர்ந்தார்  2005 ஆம் ஆண்டு வரை அங்கு  தொலைக்காட்சித் தொகுப்பாளராக பணியாற்றினார்.
ஊடகங்கள் மற்றும் திரைப்படங்களில் பத்திரிக்கையின் நவீன சித்தரிப்பையும் சுதாங்கன் விமர்சித்தார். தமிழ்நாட்டின் நவீன பத்திரிகை சமூகத்திற்கு ஒரு துல்லியமான மற்றும் தெளிவான செய்தியை தெரிவிக்க முடியவில்லை என்றார். பத்திரிகைத் துறையில் சிறந்த சாதனைகளுக்காக கொல்கத்தாவில் சிடேட்சுமேன் விருதை வென்றார். இன்றுவரை, இந்த விருதைப் பெற்ற ஒரே தென்னிந்திய பத்திரிகையாளர் சுதங்கன் மட்டுமே என்ற சிறப்பு இவருக்கு உண்டு.
இறப்பு
2020 ஆம் ஆண்டு செப்டம்பர் மாதம் 12 ஆம் தேதியன்று 63 வயதில் சுதாங்கன் நுரையீரல் நோயால் இறந்தார்.
மேற்கோள்கள்
பகுப்பு:தமிழ் எழுத்தாளர்கள் பகுப்பு:தமிழ் நடிகர்கள் பகுப்பு:தமிழ்த் திரைப்பட நடிகர்கள் பகுப்பு:இந்திய அரசியல் எழுத்தாளர்கள் பகுப்பு:இந்தியத் தொலைக்காட்சி தொகுப்பாளர்கள் பகுப்பு:இந்திய எழுத்தாளர்கள் பகுப்பு:இந்திய ஊடகவியலாளர்கள் பகுப்பு:2020 இறப்புகள் பகுப்பு:1957 பிறப்புகள்
பாங்கே மாவட்டம்
பாங்கே மாவட்டம் (Banke District) (बाँके जिल्ला, மத்திய மேற்கு நேபாளத்தின் மாநில எண் 5-இல் உள்ள பனிரெண்டு மாவட்டங்களில் ஒன்றாகும். இம்மாவட்ட நிர்வாகத் தலைமையிடம் நேபாள்கஞ்ச் நகரம் ஆகும்.
எச். வசந்தகுமார்
'''எச். வசந்தகுமார்' (H. Vasanthakumar'', 14 ஏப்ரல் 1950 - 28 ஆகத்து 2020) என்பவர் தமிழ்நாட்டைச் சேர்ந்த தொழிலதிபரும் மற்றும் அரசியல்வாதியும் ஆவார். இவர் வீட்டு உபயோகப் பொருள் அங்காடியான வசந்த் அன் கோவின் நிறுவனத் தலைவராகவும், செயற்கைக்கோள் தொலைக்காட்சியான வசந்த் தொலைக்காட்சியின் நிறுவனத் தலைவராகவும் இருந்தார். இவர் பதினேழாவது மக்களவை உறுப்பினராகவும், தமிழக சட்டமன்ற உறுப்பினராகவும் இருந்தவர்.
பாங்கே மாவட்டம்
இம்மாவட்டத்தின் பரப்பளவு 2,337 சதுர கிலோ மீட்டர்கள் கொண்டது. 2011-ஆம் ஆண்டின் மக்கள தொகை கணக்கெடுப்பின் படி, இம்மாவட்டத்தின் மக்கள் மக்கள் தொகை 491313 ஆகும். இம்மாவட்ட மக்கள் அவதி மொழி, நேபாளி மொழி மற்றும் உருது மொழி பேசுகின்றனர்.
எச். வசந்தகுமார்
இளமைக் காலம்
கன்னியாகுமரி மாவட்டம், அகத்தீசுவரம் என்னும் ஊரில் 1950 ஆம் ஆண்டு ஏப்ரல் 14 ஆம் நாள் ஹரிகிருஷ்ணன் நாடார், தங்கம்மை தம்பதியினருக்கு மகனாகப் பிறந்தார். தொடக்கத்தில் வீ. ஜி. பி நிறுவனத்தில் விற்பனையாளராகப் பணி செய்தார். மிகச் சிறிய முதல் பணத்தைக் கொண்டு ஒரு மளிகை கடையைத் தொடங்கி படிப்படியாக முன்னேறி வசந்த் அண்டு கோ என்னும் வணிக நிறுவனத்தின் உரிமையாளர் ஆனார். இந்நிறுவனம் தமிழ்நாடு, புதுச்சேரி, கேரளம் ஆகிய மாநிலங்களில் மொத்தம் 64 கிளைகள் கொண்டுள்ளன. வசந்த் தொலைக்காட்சியை 2008 ஆம் ஆண்டில் தொடங்கி நடத்தி வருகிறார்.
டென்சில் சான் கோடின்
டென்சில் சான் கோடின் (Denzil J. Godin) இந்திய நாட்டின் மருத்துவர் ஆவார். இராம் நாயக்கால் 17 ஆவது உத்தரபிரதேச சட்டமன்றத்தில் பரிந்துரைக்கப்பட்ட ஆங்கிலோ-இந்திய உறுப்பினராக பணியாற்றினார். இலக்னோ கிறிசுதவக் கல்லூரியில் தாவரவியல் துறையில் இணைப் பேராசிரியராகவும் பணியாற்றினார். 2011 ஆம் ஆண்டு இந்திய தாவரவியல் சங்கத்தின் வாழ்நாள் உறுப்பினரானார்.
எச். வசந்தகுமார்
அரசியல் வாழ்க்கை
வசந்தகுமார் தமிழ்நாடு காங்கிரசு கட்சியின் முகாமையான தலைவர்களில் ஒருவராகவும், நாங்குநேரி தொகுதியின் சட்டமன்ற உறுப்பினராக இரண்டு முறை தேர்ந்தெடுக்கப்பட்டார். பின்னர் 2019 ஆம் ஆண்டு நடந்த நாடாளுமன்றத் தேர்தலில், கன்னியாகுமரி தொகுதியில், இந்திய தேசிய காங்கிரசு கட்சி சார்பாக போட்டியிட்டு, இந்திய நாடாளுமன்ற உறுப்பினராகத் தேர்ந்தெடுக்கப்பட்டார்.
பாங்கே மாவட்டம்
நேபாள்கஞ்ச், கோஹால்பூர் மற்றும் கஜுரா பஜார் இம்மாவட்டத்தின் மூன்று முக்கிய நகரங்கள் ஆகும்.
எச். வசந்தகுமார்
மேற்கோள்கள்
பகுப்பு:தமிழகத் தொழிலதிபர்கள் பகுப்பு:தமிழக அரசியல்வாதிகள் பகுப்பு:1950 பிறப்புகள் பகுப்பு:2020 இறப்புகள் பகுப்பு:கன்னியாகுமரி மாவட்ட நபர்கள் பகுப்பு:17வது மக்களவை உறுப்பினர்கள் பகுப்பு:கொரோனாவைரசுத் தொற்றினால் இறந்தவர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
டென்சில் சான் கோடின்
தனிப்பட்ட வாழ்க்கை
1966 ஆம் ஆண்டு ஆகசுடு மாதம் 24 ஆம் தேதியன்று லக்னோவில் டென்சில் பிரான்சிசு சோசப் கோடினுக்கு பிறந்தார். 1997 ஆம் ஆண்டு டென்சில் பிரான்சிசு சோசப் லீனா பி.கோடினை மணந்தார். இவருக்கு இரண்டு மகன்கள் உள்ளனர்.
பாங்கே மாவட்டம்
புவியியல் மற்றும் தட்ப வெப்ப நிலை
பாங்கே மாவட்டத்தின் தெற்கில் இந்தியாவின் உத்தரப் பிரதேச மாநிலத்தின் சிராவஸ்தி மாவட்டம் மற்றும் பகராயிச் மாவட்டங்கள் எல்லையாக அமைந்துள்ளது.
பாங்கே மாவட்டத்தின் பெரும்பகுதிகள் மேற்கு ரப்தி ஆற்றின் நீரால் வளமையாக உள்ளது.
டென்சில் சான் கோடின்
மேற்கோள்கள்
பகுப்பு:வாழும் நபர்கள் பகுப்பு:1966 பிறப்புகள் பகுப்பு:உத்தரப் பிரதேச அரசியல்வாதிகள்
பாங்கே மாவட்டம்
நகராட்சிகள் மற்றும் கிராம வளர்ச்சி சபைகள்
பாங்கே மாவட்டத்தில் நாற்பத்தி ஐந்து கிராம வளர்ச்சி சபைகளும், மூன்று நகராட்சிகளும் உள்ளது.
மேற்கோள்கள்
லும்பினி மாநிலம்
தென்பாறை தியாக விடங்கர் சிவகாமி அம்மாள் கோயில்
தென்பாறை தியாக விடங்கர் சிவகாமி அம்மாள் கோயில் தமிழ்நாட்டில் கன்னியாகுமரி மாவட்டம், தென்பாறை என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் தியாக விடங்கர், சிவகாமி அம்பாள் சன்னதிகளும், தட்சிணாமூர்த்தி, அய்யப்பன், சண்டிகேஸ்வரர், நவக்கிரகம் உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன.
மேற்கோள்கள்
பகுப்பு:கன்னியாகுமரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலூயிசு பிரவுன்
இலூயிசு சாய் பிரவுன் (Louise Joy Brown)(பிறப்பு: ஜூலை 25, 1978) என்பவர் இங்கிலாந்து நாட்டைச் சேர்ந்த ஆய்வுக் கூட கருத்தரித்தல் முறையில் பிறந்த முதல் மனிதர் ஆவார். இவரது பிறப்பு, பிரிட்டனில் முன்னோடியாக இருந்த நடைமுறையாகும். "20 ஆம் நூற்றாண்டின் மிகவும் குறிப்பிடத்தக்க மருத்துவ முன்னேற்றங்களில் ஒன்று" இந்த கருத்தரிப்பு முறை விவரிக்கப்படுகிறது.
பிறப்பு மற்றும் ஆரம்ப வாழ்க்கை
இலூயிசு சாய் பிரவுன் லேன்கஷீரில் உள்ள ஓல்ட்ஹாம் பொது மருத்துவமனையில்  பதிவாளர் ஜான் வெப்ஸ்டரின் திட்டமிட்ட அறுவைச் சிகிச்சை மகப்பேறு முறையின் மூலம் பிறந்தார். பிரவுனின் பிறப்பு எடையானது 2.608 கிலோவாகும். இவரது பெற்றோர்களான லெஸ்லி மற்றும் ஜான் பிரவுன் ஆகியோர் ஒன்பது ஆண்டுகளாக இயற்கையாகவே கருத்தரிக்க முயன்றனர். ஆனால் லெஸ்லியின் பெலோபியன் குழாய்களின் இருந்த அடைப்புகள் காரணமாக அவர் கருத்தரிக்க இயலாமல் சிக்கல்களை எதிர்கொண்டார்..
நவம்பர் 10, 1977 இல், லெஸ்லி பிரவுன் இந்த நடைமுறைக்கு உட்படுத்தப்பட்டார். பேட்ரிக் ஸ்டெப்டோ, ராபர்ட் எட்வர்ட்ஸ் மற்றும் ஜீன் பூர்டி ஆகியோரால் உருவாக்கப்பட்ட வெளிச் சோதனை முறை கருக்கட்டல் முறையில் கருவூட்டப்பட்டார். கருக்கட்டப்பட்ட கரு செல்கள் பிளவுபடுவதை முதலில் கண்டுபிடித்தார் பூர்டி. இந்நுட்பத்திற்கா எட்வர்ட்சுக்கு 2010ஆம் ஆண்டில் மருத்துவத்திற்கான நோபல் பரிசு வழங்கப்பட்டது. ஊடகங்கள் பிரவுனை "சோதனைக் குழாய் குழந்தை" என்று குறிப்பிட்டிருந்தாலும், இவரது கருக்கட்டல் உண்மையில் கண்ணாடி தட்டில் நடந்தது. இவரது தங்கை, நடாலி பிரவுனும் நான்கு ஆண்டுகளுக்குப் பிறகு ஐவிஎஃப் மூலம் கருத்தரிக்கப்பட்டார். மேலும் ஐவிஎஃப் கருத்தரித்த பிறகு உலகின் நாற்பதாவது குழந்தையாக ஆனார். மே 1999 இல், நடாலி இயற்கை முறையில் குழந்தை ஒன்றைப் பெற்றெடுத்தார்.
தொழில் மற்றும் குடும்ப வாழ்க்கை
2004 ஆம் ஆண்டில், பிரவுன் இரவு விடுதியில் பணியாற்றிய வெஸ்லி முல்லிண்டரை மணந்தார். மருத்துவர் எட்வர்ட்ஸ் அவர்களும் இவர்களது திருமணத்தில் கலந்து கொண்டார். இவர்களின் முதல் மகன், இயற்கையான கருத்தரிப்பு முறையில் 2006ஆம் ஆண்டு டிசம்பர் 20ஆம் நாளன்று பிறந்தார்.
பிரவுனின் தந்தை 2006 இல் இறந்தார். இவரது தாயார் 2012ஆம் ஆண்டு ஜூன் 6ல் பிரிஸ்டல் ராயல் இன்ஃபர்மரியில் 64 வயதில்< பித்தப்பை நோய்த்தொற்றின் காரணமாக உயிரிழந்தார்.
நெறிமுறை மற்றும் மத பிரச்சினைகள்
இந்த செயல்முறையானது சோதனைக்குரியது என்று பிரவுன்னுக்குத் தெரிந்திருந்தாலும், இதுவரை இந்நுட்பத்தின் மூலம் குழந்தை ஒன்று கூட பிறக்கவில்லை என மருத்துவர்கள் அவர்களிடம் சொல்லவில்லை. இது தகவலறிந்த சம்மதத்தில் பல கேள்விகளை எழுப்பியுள்ளது.
1978ஆம் ஆண்டில், பிரவுனின் பிறப்பு குறித்துக் கேட்கப்பட்டபோது வெனிஸின் தேசபக்தர் கார்டினல் அல்பினோ லூசியானி (பின்னர் போப் ஜான் பால் I), செயற்கை கருவூட்டல் பெண்களை "குழந்தை தொழிற்சாலைகளாக" பயன்படுத்த வழிவகுக்கும் சாத்தியம் குறித்துக் கவலை தெரிவித்தார். ஆனால் குழந்தையின் பெற்றோரைக் கண்டிக்க மறுத்துவிட்டார். அவர்கள் குழந்தை ஒன்றைப் பெறுவதை விரும்புவதாகக் குறிப்பிட்டனர்.
வெளி இணைப்புகள்
பகுப்பு:வாழும் நபர்கள் பகுப்பு:1978 பிறப்புகள்
மகாமாயா நகர் மாவட்டம்
மகாமாயா நகர் மாவட்டம் (महामायानगर ज़िला, مہامایا نگر ضلع) இந்தியாவின் உத்தரப்பிரதேச மாநிலத்திலுள்ள மாவட்டங்களுள் ஒன்று. இது முன்பு ஹத்ரஸ் மாவட்டம் என அழைக்கப்பட்டது. இம்மாவட்டத்தின் நிர்வாகத் தலைமையிடம் ஹாத்ரஸ் நகரம் ஆகும். இம்மாவட்டத்தின் பரப்பு 1800.1 கிமீ². கௌதம புத்தரின் தாயான மகாமாயாவின் பெயரால் இம்மாவட்டம் இப்பெயர் பெற்றது.
வரலாறு
மகாமாயா நகர் மாவட்டம் 3 மே, 1997ல் அலிகார் மற்றும் மதுரா மாவட்ட பகுதிகளை இணைத்து உருவாக்கப்பட்டது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஹாத்ரஸ் மாவட்டத்தின் மொத்த மக்கட்தொகை 1,565,678. இது தோராயமாக காபோன் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 318வது இடத்தில் உள்ளது. இந்த மாவட்டத்தின் மக்கட்தொகை அடர்த்தி 851 PD/sqkm. மேலும் மகாமாயா நகர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.19%. மகாமாயா நகர் மாவட்டத்தின் பாலின விகிதப்படி 1000 ஆண்களுக்கு 870 பெண்கள் உள்ளனர். மேலும் மகாமாயா நகர் மாவட்ட மக்களின் கல்வியறிவு விகிதம் 73.1%.
மேற்கோள்கள்
பகுப்பு:உத்தரப் பிரதேசத்தில் உள்ள மாவட்டங்கள் பகுப்பு:ஹாத்ரஸ் மாவட்டம்
மின்னஞ்சல் வழி சந்தைப்படுத்துதல்
மின்னஞ்சல் வழி சந்தைப்படுத்துதல் என்பது மின்னணு அஞ்சல் என்பதை வணிக ரீதியான அல்லது நிதி திரட்டும் நோக்கங்களுக்காக நேயர்களுடன் தொடர்பு கொள்ளும் ஒரு நேரடி சந்தைப்படுத்துதல் முறைமையாகும். இதன் பரந்துபட்ட பொருளாக்கத்தின்படி, தற்போதைய வாடிக்கையாளர் அல்லது வாடிக்கையாளராகும் சாத்தியமுள்ள ஒவ்வொருவருக்கும் அனுப்பப்படும் மின்னஞ்சலை, மின்னஞ்சல் வழி சந்தைப்படுத்துதல் எனக் கருதலாம். இருப்பினும், இந்த சொற்றொடரானது, வழக்கமாக இவற்றைக் குறிப்படவே பயன்படுகிறது:
2006ஆம் வருடம் ஐக்கிய மாநிலங்கள் மட்டுமே மின்னஞ்சல் வழி சந்தைப்படுத்துதல் என்பதற்காக யூஎஸ்$400 செலவிட்டதாக ஆராய்ச்சியாளர்கள் கணித்துள்ளனர்.
பாராம்பரிய அஞ்சலுடனான ஒப்புமை
பாராம்பரிய விளம்பர அஞ்சல் முறைமையுடன் ஒப்பிடுகையில் மின்னஞ்சல் முறைமையில், சாதகங்கள் மற்றும் பாதகங்கள் ஆகியவை உள்ளன.
பாதகங்கள்
பல நிறுவனங்களும் தங்களது தற்போதைய வாடிக்கையாளர்களுடன் தொடர்பு கொள்ளவே மின்னஞ்சல் வழி சந்தைப்படுத்துதலைப் பயன்படுத்துகின்றன; ஆயினும், வேறு பல நிறுவனங்கள் வேண்டாத, பெருமளவிலான, ஈசல் (ஸ்பாம்) என்று அறியப்படும் மின்னஞ்சல்களையும் அனுப்புகின்றன
இணையதள நிர்வாகிகள் "இணையத்தின் தவறாகன பயன்பாடு" என்பதற்கே தங்களைப் பொறுப்பாகக் கருதி வந்துள்ளனர்; "இணையத்தின் மூலம் தவறாக நடந்து கொள்ளுதல்" என்பதற்கு அல்ல. அதாவது, ஈசல் மின்னஞ்சலுக்கு எதிராக அவர்கள் கடும் நடவடிக்கைகளை எடுக்கக் கூடும்; ஆயினும், அவதூறு, வர்த்தகச் சின்னத்தை முறைகேடாகப் பயன்படுத்துதல் ஆகியவற்றைச் சட்ட அமைப்புகளிடமே அவர்கள் விட்டு விடுகிறார்கள். பெரும்பான்மையான நிர்வாகிகள், எந்தவொரு வேண்டாத மின்னஞ்சல் என்று தாங்கள் வரையறுக்கும் ஈசல் மின்னஞ்சலை உணர்வு பூர்வமாக மிகவும் வெறுக்கிறார்கள். எச்சரிக்கை அளித்தோ அல்லது எச்சரிக்கை இன்றியோ இணையத்திலிருந்து ஒரு நிறுவனத்தின் வலைத்தளத்தையே எடுத்து விடுவது போன்ற இரும்புக் கரம் கொண்டு அடக்கும் நடவடிக்கைகள் இவ்வாறு ஈசல் மின்னஞ்சல் அனுப்புமைக்கு முற்றிலும் சாதாரணமான பதிலிறுப்புகளேயாகும். இணைய நிறுவனங்களின் ஒப்பந்தங்களில் காணப்படும் சேவை விதிமுறைகள், பொதுவாக, இத்தகைய நடவடிக்கைகளை அனுமதிப்பதாகவே உள்ளன; ஆகவே, ஈசல் மின்னஞ்சல் அனுப்புனர் பின்னடைவுரிமை ஏதும் பெற முடியாது.
இவ்வாறு, சட்ட விரோதமான மின்னஞ்சல் வழி சந்தைப்படுத்துதல் சட்ட பூர்வமான மின்னஞ்சல் வழி சந்தைப்படுத்துதலை நசுக்கி விடுவதாக உள்ளது. இணையத்தின் ஆரம்ப நாட்களில் (அதாவது அர்பாநெட் என்பதில்), வணிக நோக்கங்களுக்கான அந்த ஊடகப் பயன்பாடு அனுமதி பெற்றிருக்கவில்லை. இதன் விளைவாக, சந்தையாளர்கள் தங்களைச் சட்ட பூர்வமான மின்னஞ்சல் வழி வணிகங்களாக நிலை நாட்டிக் கொள்வதற்காகக் கடுமையாகப் போரிட்டபோதும், குற்றம் சார்ந்த ஈசல் மின்னஞ்சல் நடவடிக்கைகள் தம்மையும் சட்டபூர்வமானவர்கள் என்று சொல்லிக் கொண்டமையால் அது மேலும் தடைபடலானது.
வெளியிலிருந்து காண்பவர்களுக்கு சட்டபூர்வமான பயனர்களையும், ஈசல் மின்னஞ்சல் வழி சந்தைப்படுத்துதலை மேற்கொள்பவர்களையும் வேறுபடுத்திக் காண்பது கடினம். முதலாவதாக, ஈசல் மின்னஞ்சலாளர்கள் சட்டபூர்வமான இயங்குனர்களாகத் தங்களை அறிவித்துக் கொள்கிறார்கள். இரண்டாவதாக, ஐக்கிய மாநிலங்களின் நேரடி சந்தையாளர்கள் கழகம் (டிஎம்ஏ) போன்ற நேரடி-சந்தை அரசியற் குழுக்கள், சில இணைய வழங்குனர்கள் ஈசல் மின்னஞ்சல் என்று கருதும் வேண்டாத வணிக மின்னஞ்சல்களிலிருந்து "வெளியேறத் தெரிவு செய்யும்" மின்னஞ்சல்களை அனுப்புவதைப் போன்ற நடவடிக்கைகளைச் சட்டபூர்வமாக்குவத்ற்கு நடவடிக்கைகள் எடுக்குமாறு சட்டசபை உறுப்பினர்களை வலியுறுத்தி வருகின்றனர். மூன்றாவதாக, ஈசல் மின்னஞ்சலின் அபாரமான அளவையானது சில பயனர்கள் சட்டபூர்வமான வணிக மின்னஞ்சல்களையும் ஈசல் மின்னஞ்சல்கள் என்று கருத வழி வகுத்துள்ளது. ஒரு பயனர் தாம் சந்தாதாரராக இருக்கும் ஒரு மின்னஞ்சல் பெறுநர் பட்டியலில் இருந்து ஒரு மின்னஞ்சலைப் பெறுகையில், இத்தகைய நிலை உருவாகிறது. சட்டபூர்வமான மின்னஞ்சல் மற்றும் ஈசல் மின்னஞ்சல் ஆகிய இரண்டுமே, அவை கொண்டுள்ள தகவல்கள் ஹெச்டிஎம்எல் மற்றும் கணிப்பொறி வரைகலைப் படங்களைக் கொண்டு ஒரே மாதிரியான தோற்றம் கொண்டிருப்பதானால் மேலும் குழப்பம் உருவாகிறது.
முறையாக நிலை நிறுத்தப்பட்ட மின்னஞ்சல் வழி சந்தைப்படுத்தும் நிறுவனங்கள் மிகுந்த திறன் கொண்ட வழி ஒன்றைக் கடைப்பிடிக்கின்றன. "இரட்டை விருப்பத் தெரிவு நுழைவு" எனப்படும் இந்த முறைமையில், விபரங்கள் கூறி அவர்கள் விடுக்கும் கோரிக்கையை, சாத்தியமான பெறுநர், தன்னிச்சையாக சுண்டி விட்டுப் பிரத்தியேகமான ஒரு தொடர் சங்கிலியில் இடுவார். இது, மின்னஞ்சல் முகவரியின் உரிமையாளர் மெய்யாகவே அத்தகவலை விரும்பினார் என்று உறுதி செய்யும் வண்ணம், ஒரு பிரத்தியேகமான அடையாளக் குறியீட்டைக் கொண்டிருக்கும். மின்னஞ்சல் வழி சந்தைப்படுத்துதல் மற்றும் தானியங்கி பதிலிறுப்பு ஆகியவற்றில் ஈடுபட்டுள்ள பொறுப்பான நிறுவனங்கள், தகவல்கள் வெளியேறுவதற்கு முனபாக, ஒவ்வொரு கோரிக்கையையும் உறுதி செய்து கொள்ள, இத்தகைய இரட்டை விருப்பத் தெரிவு நுழைவு முறைமையைப் பயன்படுத்துகின்றன.
இணையத்தில் ஈசல் மின்னஞ்சலின் அளப்பரிய அளவையின் காரணமாக, பெரும்பாலான பயனர்களுக்கு ஈசல் மின்னஞ்சல் வடிகட்டிகள் அவசியமாகவே உள்ளன. இத்தகைய வடிகட்டிகளால் பல முறை சட்டபூர்வமான வணிக மின்னஞ்சல்கள் கைப்பற்றப்பட்டு மறைக்கப்படுவதாக சில சந்தையாளர்கள் அறிவிக்கின்றனர். இருப்பினும், இவ்வாறு சட்டபூர்வமான மின்னஞ்சல்களை வடிகட்டிகள் தடுக்கின்றன என்று பயனர்கள் புகார் செய்வது என்பதானது அவ்வளவு பொதுவான நிகழ்வாக இல்லை.
விருப்பத் தெரிவு நுழைவு முறையிலான மின்னஞ்சல் விளம்பரம்
விருப்பத் தெரிவு நுழைவு மின்னஞ்சல் விளம்பரம் அல்லது அனுமதி பெற்ற சந்தைப்படுத்துதல் என்பது மின்னஞ்சல் வழியாக விளம்பரம் செய்யும் ஒரு முறைமையாகும். இந்த முறைமையில், விளம்பரத்தைப் பெறுபவர் அதனைப் பெறுவதற்கு ஒப்புதல் அளிக்கிறார். மின்னஞ்சல் வழி சந்தைப்படுத்தும் முறைமையின் பாதகங்களை நீக்க சந்தையாளர்கள் உருவாக்கிய பல முறைமைகளில் இதுவும் ஒன்றாகும்.
விருப்பத் தெரிவு நுழைவு சந்தைப்படுத்துதல் என்பதானது அனுப்புனர் மற்றும் பெறுநர் ஆகியோரிடையே ஒரு கைகுலுக்கும் நெறிமுறையைப் பயன்படுத்தும் தொழில் நுட்பம் ஒன்றை உருவாக்கலாம். இந்த முறைமையானது, நுகர்வோர் மற்றும் சந்தையாளர்கள் ஆகியோருக்கிடையே பெரும் அளவிலான திருப்தியை விளைக்கும் குறிக்கோளைக் கொண்டுள்ளது. விருப்பத் தெரிவு நுழைவு வழி மின்னஞ்சல் விளம்பரம் பயன்படுத்தப்பட்டால், நுகர்வோருக்கு அனுப்பப்படும் தகவல் பொருளானது "எதிர்பார்க்கப்படுவதாக" அமையும். இதைப் பெறுவதற்கு வாடிக்கையாளர் விரும்புவார் என்று எதிர்பார்க்கப்படுகிறது. இதன் காரணமாக வாடிக்கையாளருக்கு வேண்டாத விளம்பரங்களை அனுப்பும் சாத்தியம் குறைகிறது. கருத்தியலின்படி நோக்குகையில், விருப்பத் தெரிவு நுழைவு வழி மின்னஞ்சல் விளம்பரங்கள், இலக்கற்ற விளம்பரங்களாக இருக்கும் நிலை மாறி, தனிப்பட்ட வகையிலும் மற்றும் வாடிக்கையாளர்களுக்குப் பொருத்தமான முறையிலும் அமைவதாக இருக்கும்.
சட்டத் தேவைகள்
2002ஆம் வருடம் ஐரோப்பியக் கூட்டமைப்பு, அந்தரங்கம் மற்றும் மின்னணுத் தொடர்புகளின் மீதான ஆணைகள் என்பதை அறிமுகப்படுத்தியது. இந்த ஆணைகளின் 13ஆம் விதிக்கூறு, சந்தைப்படுத்தும் நோக்கங்களுக்காக மின்னஞ்சல் முகவரிகளைப் பயன்படுத்துவதைத் தடை செய்கிறது. இந்த ஆணையானது, விருப்பத் தெரிவு நுழைவு முறைமையை நிலை நாட்டுகிறது. இதன் மூலமாக, பெறுநருடன் முன் கூட்டியே ஒப்பந்தம் செய்து கொண்டிருந்தால் மட்டுமே வேண்டாத மின்னஞ்சல்களை அனுப்ப இயலும்.
உறுப்பினர் மாநிலங்களின் சட்டங்களில் இந்த ஆணைகள் உட்சேர்க்கப்பட்டு விட்டன. ஐக்கிய நாட்டில், அந்தரங்கம் மற்றும் மின்னணுத் தொடர்பு (ஈசி ஆணைகள்) ஒழுங்கு முறைமைகள் 2003 என்பதன் கீழ் இது வருகிறது மற்றும் ஏதாவது ஒரு வகையில் மின்னணுத் தொடர்பு மூலம் சந்தைப்படுத்துதலில் ஈடுபட்டிருக்கும் அனைத்து நிறுவனங்களுக்கும் இது பொருந்துவதாக உள்ளது.
சட்டத் தேவைகளைப் பூர்த்தி செய்வதற்கும் கூடுதலாக, மின்னஞ்சல் சேவை வழங்குனர்கள், தங்களது வாடிக்கையாளர்கள் தங்களது மின்னஞ்சல் சந்தைப் பிரசாரங்களைத் தாமே மேலாண்மை செய்து கொள்வதற்கான உதவியையும் அளிக்கத் துவங்கினர். மின்னஞ்சல் படிமங்கள் மற்றும் பொதுவான சிறந்த முறைமைகள் ஆகியவற்றை வழங்குவது மட்டும் அல்லாமல், சந்தாக்கள் மற்றும் அவை இரத்து செய்யப்படும் நடவடிக்கைகள் ஆகியவற்றைத் தானியங்கி முறைமையில் கையாளும் முறைமைகளையும் சேவை வழங்குனர்கள் அளிக்கின்றனர். மேலும், பெற்ற மற்றும் திறந்த தகவல்களின் புள்ளி விபரங்களையும் அளித்து, அந்தத் தகவல்களின் ஊடாக உள்ள இணைச் சங்கிலிகளை பெறுநர்கள் எவரேனும் சுண்டியுள்ளனரா என்பதையும் அவர்கள் தெரிவிக்கின்றனர்.
கேன்-ஸ்பாம் சட்டம் அண்மையில் சில புதிய ஒழுங்கு முறைமை விதிமுறைகளுடன் புதுப்பிக்கப்பட்டு 2008வது வருடம் ஜூலை 7 முதல் அமலுக்கு வந்துள்ளது.
பில் மேகர்
பில் மேகர் ஒரு அமெரிக்க மேடைச் சிரிப்புரையாளர், தொலைக்காட்சி நிகழ்ச்சியாளர், அரசியல் சமூக கருத்தாளர், எழுத்தாளர். இவரது Real Time With Bill Maher நிகழ்ச்சி HBO ஒளிபரப்படுகிறது. இதற்கு முன் Politically Incorrect என்ற நிகழ்ச்சியை வழங்கினார்.
இவரது அரசியல் அங்கதத்துக்காக இவர் அறியப்படுகிறார். கடுமையாக வலது சாரிகளை தாக்கிப் பேசுவார். இவர் தாராண்மியவாத கொள்கை உடையவர். சமய நிறுவன எதிர்ப்பு, தன்னினச்சேர்கையாளருக்கு ஆதரவு, மிருக உரிமைகள் ஆதரவு ஆகிய நிலைப்பாடுகள் உடையவர். இவரது சமயத்தை விமர்சனம் செய்து ரிலியலஸ் என்ற விபரணப் படத்தையும் வெளியிட்டுள்ளார்.
பகுப்பு:அமெரிக்க நகைச்சுவையாளர்கள் பகுப்பு:1956 பிறப்புகள் பகுப்பு:வாழும் நபர்கள் பகுப்பு:அமெரிக்க அறியொணாமையியலாளர்கள் பகுப்பு:அமெரிக்க இறைமறுப்பாளர்கள் பகுப்பு:இருபதாம் நூற்றாண்டு அமெரிக்க எழுத்தாளர்கள் பகுப்பு:இருபத்தொராம் நூற்றாண்டு அமெரிக்க எழுத்தாளர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:அமெரிக்க தொலைக்காட்சி எழுத்தாளர்கள்
சி. என். அகமது மெளலவி
'''சி. என். அகமது மெளலவி''' (C. N. Ahmad Moulavi) (1905 - 1993) என்பவர் ஒரு மலையாள இலக்கியத்தின் இந்திய எழுத்தாளர் ஆவார். மலையாளத்தில் திருக்குர்ஆனை முதல் முழுமையான வெளியீட்டின் மொழிபெயர்ப்பாளராக நன்கு அறியப்பட்டவர். இஸ்லாம் பற்றிய பல புத்தகங்களை எழுதியவர் மற்றும் மலபார் பிரதேசத்தின் முஸ்லிம்களிடையே கல்வி பரப்புவதற்கு பங்களித்ததாகவும் கூறப்படுகிறது. 1959-64 காலகட்டத்தில் கேரள சாகித்ய அகாதமியின் உறுப்பினரான மௌலவி 1989 ஆம் ஆண்டில் அகாதமியால் புகழ்பெற்ற சக ஊழியராக கௌரவிக்கப்பட்டார்.
சுயசரிதை
வலது|thumb| பாகியாத் சாலிகாத் அரபு கல்லூரி சி. என். அகமது மெளலவி செரூர், தென்னிந்திய மாநிலமான கேரளாவின் மலப்புறம் மாவட்டத்தில் ஏறநாட்டிலிலுள்ள ஒரு கிராமத்தில் நாதன்கோடன் ஆசான் குட்டி மற்றும் ஆழுவாத் கதீஜா ஆகியோருக்கு பிறந்தார். ஏழ்மையான ஒரு குடும்பத்தில் பிறந்த இவர், தனது சிறு வயதிலேயே தனது தந்தையை இழந்தார். மூன்று ஆண்டுகளுக்கு மட்டுமே ஆரம்பக் கல்வியைப் பெற முடிந்தது. அதன் பிறகு இவர் ஒரு விவசாயப் பண்ணையில் வேலை செய்ய வேண்டியிருந்தது. தனது பதினாறாவது வயதில், மீண்டும் படிக்கச் சென்றார். முதலில் குஞ்சலம் முசலியாரின் கருவரக்குண்டு கிராண்ட் தார்ஸிலும், பின்னர் கட்டுகண்டன் குஞ்சாகமது முசலியாரின் கீழும் படித்தார். இதைத் தொடர்ந்து சென்னை ஜமாலியா அரபு கல்லூரி மற்றும் பம்பாயில் கே.டி.இப்ராஹிம் மௌலவியின் கீழும் படித்த்துள்ளார். 1928 இல் வேலூரில் உள்ள பாகியாத் சாலிகாத் அரபு கல்லூரிக்குச் சென்று அங்கிருந்து 1931 இல் அப்சல் உல் உலமா தேர்வில் தேர்ச்சி பெற்றார். பின்னர், கேரளா திரும்பி மத பயிற்றுவிப்பாளராக மலப்புரம் பயிற்சிப் பள்ளியில் சேர்ந்தார். பின்னர், தனது சொந்த ஆடைத் தொழிலைத் தொடங்க வேண்டி 1944 இல் இப்பணியை விட்டு விலகினார்.
மௌலவி அன்சாரி என்ற பெயரில் ஒரு பத்திரிகையைத் தொடங்கினார். இது 14 இதழ்களை வெளியிட்ட பின்னர் செயலிழந்தது. 1955ஆம் ஆண்டில் நியூ அன்சாரி என்ற புதிய பெயரில் இவர் பத்திரிகையை மீண்டும் தொடங்கினாலும், இதன் வெளியீடு நீண்ட காலம் நீடிக்கவில்லை. 1964 இல் கிழக்கு எரநாடு கல்விச் சமூகம் உருவாக்கப்பட்டபோது, மௌலவி அச்சமூகத்தின் நிறுவனத் தலைவரானார். 1965 ஆம் ஆண்டில் முனைவர் கபூர் நினைவு எம்.இ.எஸ் மம்பாட் கல்லூரியைத் தொடங்கிய சமூகம் 1967 இல் முஸ்லிம் கல்விச் சங்கத்திடம் (எம்.இ.எஸ்) ஒப்படைத்தது.
மௌலவி 1993 ஏப்ரல் 27 அன்று தனது 88 வயதில் கோழிக்கோட்டில் காலமானார்.
மரபு மற்றும் கௌரவங்கள்
இஸ்லாமிய தனவித்ரனபாததி (இஸ்லாம் பாரம்பரியத்தில் செல்வத்தின் விநியோகம்) என்ற சர்ச்சைக்குரிய புத்தகம் உட்பட இஸ்லாமிய ஆய்வுகள் குறித்த பன்னிரண்டு புத்தகங்களை மௌலவி வெளியிட்டுள்ளார். குர்ஆனின் முழுமையான மொழிபெயர்ப்பை மலையாளத்தில் வெளியிட்ட முதல் நபர் இவர் 1963 இல் வெளியிட்டுள்ளார். குர்ஆனின் மொழிபெயர்ப்பு ஒரு தெய்வ நிந்தனையாகக் கருதப்பட்ட நேரத்தில். முஸ்லிம்களிடையே விவாகரத்து மற்றும் பராமரிப்பு போன்ற பல சர்ச்சைக்குரிய விஷயங்களைப் பற்றி இவர் எழுதினார். இவரது புத்தகமான, புகழ்பெற்ற மாப்பிலா இலக்கிய பாரம்பரியம் என்பது கேரளாவில் உள்ள முஸ்லீம் இலக்கியம் பற்றிய விரிவான படைப்பாஅகும். அரபு-மலையாள இலக்கியத்தின் வளர்ச்சியில் முஸ்லிம்களின் பங்களிப்பு பற்றிய விவரங்களுடன் இது எழுதப்பட்டது. 1959 முதல் 1964 வரை ஐந்து ஆண்டுகள் கேரள சாகித்திய அகாதமியின் உறுப்பினராக பணியாற்றியுள்ளார். 1989 ஆம் ஆண்டில், இவர் அகாடமியால் ஒரு புகழ்பெற்ற சக ஊழியராக சேர்க்கப்பட்டார். இவரது பிறந்த நூற்றாண்டு 2005ஆம் ஆண்டில் கோழிக்கோட்டில் கொண்டாடப்பட்டது இவரது அனைத்து எழுத்துக்களின் கண்காட்சியும் அதன் ஒரு பகுதியாக ஏற்பாடு செய்யப்பட்டது.
வெளி இணைப்புகள்
பகுப்பு:மலப்புறம் மாவட்ட நபர்கள் பகுப்பு:கேரள எழுத்தாளர்கள் பகுப்பு:1993 இறப்புகள் பகுப்பு:1905 பிறப்புகள்
தொங்கவிடப்பட்ட காப்பி
தொங்கவிடப்பட்ட காப்பி என்பது ஒருவர் காப்பி வாங்கும் போது தெரியாத இன்னுமொருவரின் காப்பிக்காக ஈகையாக பணம் செலுத்துவது ஆகும். பெரும்பாலும் தாம் பணம் செலுத்தி காப்பி வாங்க முடியாதவர்கள் அந்த உணவகத்து வந்து கேட்டால் அவர்களுக்கு அந்தக் காப்பி இலவசமாக வழங்கப்படும். இந்த வழக்கம் இத்தாலியில் 2008 அளவில் தொடங்கி தற்போது சமூக வலைத்தளங்கள் ஊடாக பல நாடுகளில் பரவி உள்ளது. காப்பி மட்டும் இல்லாமல் பிற உணவுகளை இவ்வாறு முன்னதாக பணம் செலுத்தும் வழக்கமும் பெருகி வருகிறது.
உணவு இல்லாதவர்களுக்கு காப்பி ஒரு ஊட்டச்சத்து உணவு இல்லை என்றும், சிலர் ஏமாற்றி இலவசமாக இவற்றைப் பெற முடியும் என்றும் இந்த வழக்கத்தை சிலர் விமர்சித்து உள்ளார்கள். பெரும் வணிக நிறுவனங்கள் இதை நடைமுறைப்படுத்துவது அவர்களின் வணிகத்துக்குப் பலன் சேர்க்கும் ஒரு செயற்பாடே என்றும் விமர்சித்துள்ளார்கள்.
வெளி இணைப்புகள்
பகுப்பு:ஈகை பகுப்பு:சமூக சேவை
முறையூர் முத்தாலம்மன் கோயில்
முறையூர் முத்தாலம்மன் கோயில் தமிழ்நாட்டில் காஞ்சிபுரம் மாவட்டம், முறையூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்தாலம்மன் சன்னதியும், முனீஸ்வரர், மகேஸ்வரி, துர்க்கை, பாவண நாவலர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் கூழ்வார்த்தல் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பைரநத்தம்
பைரநத்தம் (Bairnatham) என்பது இந்திய ஒன்றியம், தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டத்துக்கு  உட்பட்ட  ஒரு வருவாய் கிராமம் ஆகும். இந்த கிராமத்தின் குறியீட்டு எண் 643528. இது பைரநத்தம் ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 29 கிலோமீட்டர் தொலைவிலும், பாப்பிரெட்டிப்பட்டியில் இருந்து 7 கிலோ மீட்டர் தொலைவிலும், சென்னையில் இருந்து 286 கிலோ மீட்டர் தொலைவிலும் உள்ளது.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பூவா தலையா (2011 திரைப்படம்)
பூவா தலையா என்பது 2011 ஆண்டு வெளியான இந்தியத் தமிழ் அதிரடித் திரைப்படம் ஆகும். இப்படத்தை சஞ்சய் ராம் தயாரித்து, இயக்கியுள்ளார். இந்த படத்தில் கிருஷ்ணகுமார், உதயா, வாலி, செரின் ஷிரிங்கர், மேகா நாயர் ஆகியோர் நடித்துள்ளர். இந்த படம் இந்தியாவில் 29 ஏப்ரல் 2011 அன்று திரையரங்குகளில் வெளியிடப்பட்டது.
தயாரிப்பு
புதுமுகம் கிருஷ்ணகுமார் முன்னணி பாத்திரத்தில் நடிப்பதற்கு ஒப்பந்தம் செய்யப்பட்டார். மேலும் உதயா, சஞ்சய் ராமின் நெருங்கிய நண்பர் வாலி இப்படத்தில் நடிகராக அறிமுகமாகிறார். 2008 ஆகத்து 15 க்குள் வெளியிடத் தயாராக இருந்தது, ஆனால் பின்னர் பட வெளியீடு தாமதமானது.
இப்படத்தை தயாரிப்பதாக இருந்த பாலு போத்தான், ராம் பிரகாசு ஆகியோரை மாற்றி சஞ்சய் ராமே தயாரிப்பில் ஈடுபட்டார். படம் வெளியாவதற்கு முன்பு, ஷெரின் தான் சம்பந்தபட்ட காட்சிகளின் படப்பிடிப்பு முடிக்கப்படவில்லை என்றும், இயக்குனர் மாறுபட்ட திரைக்கதையுடன்  படத்தை வெளியிட முயற்சிப்பதாகவும் நடிகர் சங்கத்தில் புகார் அளித்தார்.  தயாரிப்பாளர் சஞ்சய் ராம் அவர் "மோசமாக நடித்தார்" என்று கூறினார்.
வெளியீடு
படம் 2011 ஏப்ரல் 29 அன்று  வெளியிடப்பட்டது. வணிக ரீதியாக வெற்றி பெறவில்லை. நவ்ரன்னிங் எழுதிய விமர்சனத்தில், "பூவா தலையா என்பது கொலைக் கலையைத் திட்டமிட்டு செயல்படுத்தும் மிகைப்படுத்தப்பட்ட கதாபாத்திரங்களைக் கொண்ட ஒரு மோசமான கோரமான குண்டர் படம்." என்றது.
குறிப்புகள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
2011 ஈ.கோலை ஓ104:எச்4 தொற்று நிகழ்வு
[[File:EU toxic cucumbers 2011.png|340px|thumb|right|2011 ஈ. கோலை O104:H4 திடீர்த்தொற்று.
செருமனியில் நிரந்தரமாக அல்லது தற்காலிகமாகத் தங்கியவர்களுக்கும் செருமனி உணவை உண்டவர்களுக்கும் அல்லது HUS பிணியாளர்களுடன் அணுக்கம் கொண்டவர்களுக்கும்  ஏப்ரல்  21, 2011 முதல்   திடீர்த்தொற்றிற்கான வெளிப்பாடு. ]]
ஈ.கோலை ஓ104:எச்4 பாக்டீரியாத் தொற்று நிகழ்வு மே 2011 இல் செருமனியில் தொடங்கியது. அனைவரின் உணவுப்பாதையிலும் பொதுவாகக் காணப்படும் ஈ.கோலை அல்லது எசரிக்கியா கோலை என்று அழைக்கப்படும் பாக்டீரியாவின் ஒருசில வகைகள் உணவு நச்சுமைக்கான பெரும்பான்மைக் காரணிகளுள் ஒன்றாக உள்ளன. . இத்தகைய நச்சுத்தன்மையுடைய ஈ கோலை வகைத் தொற்றால் சிவப்பணுச் சிதைவு - சிறுநீரகச் செயலிழப்புக் கூட்டறிகுறி பலரில் ஏற்பட்டதை அவதானிக்கப்பட்டதை அடுத்து இந்நிகழ்வு செருமனியில் பரவியது கண்டறியப்பட்டது. சிவப்பணுச்சிதைவு - சிறுநீரகச்செயலிழப்புக் கூட்டறிகுறி (சி.சி.கூ) ஒரு உடனடி மருத்துவப் பரிகாரம் வழங்கப்படவேண்டியதொன்றாகும். இதனால் 5 சூன் வரை 22 நபர் இறந்துள்ளனர், மற்றும் ஏறத்தாழ 500 பேர் மருத்துவமனையில் சி.சி.கூவுடன் அனுமதிக்கப்பட்டுள்ளனர்.
செருமனியில் இது எசரிக்கியா கோலையின் ஒரு வகை எனக் கருதப்பட்டது; திட்டவட்டம் இல்லாத செய்திகள் எசுப்பானியத்தில் இருந்து தருவிக்கப்பட்ட வெள்ளரிக்காய்களால் ஏற்பட்டது எனத் தெரிவித்தன, ஆனால் எசுப்பானிய வெள்ளரிக்காய்கள் இந்நிகழ்வுக்குரிய ஈ.கோலையின் மூலம் அல்ல என்பது நிரூபிக்கப்பட்டது. எசுப்பானிய வெள்ளரிக்காய்களுக்கும் ஈ.கோலைக்கும் இடையே உள்ள இத்தவறான தொடர்புள்ள செய்தியைக் கண்டித்து எசுப்பானியம் தனது கோபத்தைத் தெரிவித்தது. ஐரோப்பிய ஒன்றியத்தில் இருந்து பச்சைக் காய்கறிகள் இறக்குமதி செய்வதை சூன் 22 வரைக்கும் உருசியா தடைசெய்திருந்தது.
மூலம்
2011 மே 26 இல் செருமானிய அறிக்கையின்படி எசுப்பானியத்து மாசுற்ற வெள்ளரிக்காய்களே இதற்குக்காரணம் என்றிருந்தது, ஆனால் இவ்வறிக்கை தவறானது எனப் பின்னர் தெரியவந்தது. 2011 மே 27 இல் ஐரோப்பிய ஆணையம் இரண்டு எசுப்பானிய பைங்குடில்களே இதற்குக் காரணம் என நம்பப்படுகின்றது என்றும் அவை மூடப்பட்டுள்ளன என்றும் அவை ஆய்வுக்கு உட்படுத்தப்பட்டுள்ளன எனவும் தெரிவித்தது. அண்டாலுசியப் பகுதியில் அமைந்துள்ள சந்தேகத்துக்குரிய பைங்குடில்களின் மண், நீர் மாதிரிகள் ஆய்வுக்கு உட்படுத்தப்பட்டன. அண்டாலுசிய வெள்ளரிக்காய்களின் மாதிரியில் ஈ.கோலை மாசுபாடு இருக்கவில்லை. காய்கறிகளின் இறக்குமதிப் போக்குவரத்தில் அல்லது அவை அம்பெர்க்கில் விநியோகிக்கும் போது மாசுற்று இருந்திருக்கலாம், இதன்படி செருமனியே இதன் மூலம் என்றும் நம்பப்படுகின்றது.
2011 மே 31 இல், எசுப்பானியத்தில் இருந்து காய்கறிகளின் இறக்குமதிப் போக்குவரத்தில் எங்காவது ஒரு புள்ளியில் இவை மாசுற்றிருக்கலாம் என ஐரோப்பிய ஒன்றிய உத்தியோக அறிக்கை தெரிவித்தது. எசுப்பானிய அறிக்கை இது எசுப்பானியத்தில் ஏற்பட்டதுக்கு எதுவித ஆதாரமும் இல்லை எனத் தெரிவித்தது.
2011 மே 31 இல் நடாத்தப்பட்ட ஆய்வுகூடச் சோதனையில் ஆராயப்பட்ட நான்கு வெள்ளரிக்காய்களில் இரண்டில் நச்சுமை ஏற்படுத்தும் ஈ.கோலை வகை இருக்கவில்லை, மற்றைய இரண்டிலும் உள்ள பாக்டீரியாக்கள் இன்னமும் இனம் காணப்படவில்லை.
மரபணுத்தொகை வரிசை முறைப்படுத்தற்படி இவை புதிய மீ-நச்சுமை வகையைச் சார்ந்த பாக்டீரியாக்கள் என அறியப்பட்டது.
2011 சூன் 2 இல், ஐக்கிய இராச்சியத்திலும் செருமனியிலும் அறியப்பட்ட புதிய வகை பாக்டீரியங்கள் மூலம் இந்நிகழ்வு ஏற்பட்டுள்ளது என்று உறுதிப்படுத்தப்பட்டது.
செருமனியின் லோவர் சக்சொனியில் விவசாய அமைச்சின் பேச்சாளர் சூன் 5இல் முளை அவரைகளால் ஈ.கோலை திடீர்த் தொற்று ஏற்பட்டுள்ளது என்று ஐயம் கொள்வதாகவும் அவற்றை உண்ணவேண்டாம் என்றும் எச்சரிக்கை விடுத்தார். லோவர் சக்சொனியில் உள்ள பண்ணையே இதன் மூலமாக இருக்கலாம் என்றும் அறிவிக்கப்பட்டது, ஆனால் சூன்  6இல் சோதனைகள் மூலம் இதனை உறுதிப்படுத்தமுடியவில்லை என்று தெரிவிக்கப்பட்டது. பண்ணையில் எடுக்கப்பட்ட 40 மாதிரிகளில் 23இல் பாக்டீரிய இருப்பு இல்லாதிருந்தது. இதற்கு மாறாக, ரொபேர்ட் கொச் நிறுவனத்தின் தலைமையால் சூன் 10இல் முளை கொண்டுள்ள அவரைகளே இத்திடீர் நிகழ்வுக்குக் காரணம் என்று உறுதிப்படுத்தப்பட்டது.
பாதிப்படைந்தவர்கள்
வழமையான இத்தகைய திடீர் நிகழ்வில் சிறார்களே பாதிப்படைவதுண்டு, காரணம் அவர்களின் நோய்த்தடுப்பாற்றல் குறைவு என்பதே, ஆனால் ஈ.கோலை ஓ104:எச்4 திடீர்த் தொற்று நிகழ்வில் பெரும்பாலும் பாதிக்கப்பட்டோர் பெண்கள் ஆவர். இது போல முன்னர் ஐக்கிய அமெரிக்காவில் ஏற்பட்ட ஈ.கோலை வகை திடீர்த் தொற்று நிகழ்விலும் பெண்களே பெரும்பான்மையாகப் பாதிக்கப்பட்டு இருந்தனர். இதற்குரிய காரணம் தெரியவில்லை. .
முன் எச்சரிக்கைகள்
வரைக்கும் இந்நிகழ்வின் காரணம் தெரியவில்லை, எனினும் தடுப்பதற்கான பொதுவான வழிமுறைகள் வெளியிடப்பட்டுள்ளன. ஈ.கோலை மாந்தருள் மாசுற்ற உணவு, நீர் வழியாக நுழைகின்றது; மலக்கழிவுகள் மூலம் மண்ணில் அல்லது மாசுற்ற நீரால் பயிர்களுக்கு நீர்வார்க்கப்படும் போது ஈ.கோலை குறிப்பிட்ட பயிர்களுக்குள் செல்கின்றது, இதனை உணவாக உட்கொள்வதன்மூலம் தொற்று ஏற்படுகின்றது. நபரில் இருந்து நபருக்குத் தொற்றுதலை கைகழுவுதல் மூலமும், காய்கறிகளை நன்கு கழுவி அவற்றின் தோலை உரித்து, நன்கு சமைத்தல் மூலமும் தடுக்கலாம். காய்கறிகளுக்குள் பாக்டீரியா நுழைந்தால் கழுவுதல் மூலம் மட்டும் அவற்றை அகற்ற முடியாது.
ஆதாரங்கள்
பகுப்பு:2011 நிகழ்வுகள் பகுப்பு:எசரிக்கியா கோலை
எண்ணுறா முடிவிலிகள்
கணிதத்தில் எண்ணுறா முடிவிலிகள் அல்லது எண்ணவியலா முடிவிலிகள் (Uncountable set) என்பன எண்ணிக்கையிட முடியாத அளவிலான உறுப்புக்களைக் கொண்ட கணங்களாகும். அனைத்து முடிவுள்ள கணங்களும் இயலெண் கணம் முதலிய பல முடிவிலிக் கணங்களும் எண்ணக்கூடியவையே. மாறாக, அனைத்து எண்ணவியலாக் கணங்களும் முடிவிலிகளே.
முடிவிலிகளில் எண்ணிக்கையிடக் கூடிய தன்மை சற்று விந்தையாகத் தெரியலாம். எண்ணிக்கையிடக் கூடியவை என்று கூறுகையில், ஒரு கணத்தின் எல்லா உறுப்பினர்களையும் எண்ணி முடித்து இறுதியாக ஒரு எண்ணிக்கையைத் தரக்கூடியவை என்று பொருளல்ல. ஒவ்வொரு உறுப்பினருடன் ஒரு இயலெண்ணைத் தொடர்புபடுத்தி வரிசையிடப் படக்கூடியவை என்பதே பொருள். இவ்வாறு எண்ணிக்கையிடக் கூடியவை முடிவிலிகளாகவும் இருக்கலாம். எடுத்துக்காட்டாக முழு எண்களைக் கொண்ட கணம் முடிவிலியாக இருப்பினும் எண்ணக்கூடியதே. இக்கணத்தில் சுழி என்பதை முதலாம் உறுப்பினராகவும், ஒன்று என்பதை இரண்டாம் உறுப்பினராகவும், எதிர்ம ஒன்று (-1) என்பதை மூன்றாவதாகவும், இரண்டு என்பதை நான்காவதாகவும், எதிர்ம இரண்டை ஐந்தாவதாகவும் குறிப்பிட்டு, பிற உறுப்பினர்களையும் இதே அடிப்படையில் இயலெண்களுடன் தொடர்வு ஏற்படுத்த முடியும். இவ்வாறாக, இத்தகைய கணங்கள் முடிவிலிகளாக இருந்தும் விரல் விட்டு எண்ணப்படக் கூடியவை (முடிவுள்ள நேரத்தில் எண்ணிமுடிக்கப்பட முடியாதவையாயினும்).
சில முடிவிலி கணங்களை மேற்கூறிய முறையில் இயலெண் கணத்துடன் தொடர்வு ஏற்படுத்த முடிவதில்லை. எடுத்துக்காட்டாக மெய்யெண் கணத்தைக் கொள்ளலாம். கேண்டரின் கோணல்கோடு நிறுவல்முறையில் மெய்யெண் கணம் மற்றும் வேறுசில கணங்களையும் எண்ணவியலாக் கணங்கள் என்று நிறுவ முடியும்.
பார்க்கவும்
எண்ணுறுமையும் எண்ணுறாமையும்
பகுப்பு:கணக் கோட்பாடு
Счётное множество
ஞாயிற்றுக்கிழமையில் துவங்கும் சாதாரண ஆண்டு
இது ஞாயிற்றுக்கிழமையில் துவங்கும் சாதாரண ஆண்டுகளுக்கான நாட்காட்டி ஆகும். (உ.ம். கிரிகோரியன் ஆண்டு 1989, 1995, 2006, 2017 மற்றும் 2023 ஜூலியன் ஆண்டு 1917)
மேற்கோள்கள்
பகுப்பு:ஞாயிற்றுக்கிழமை பகுப்பு:கிரெகொரியின் நாட்காட்டி பகுப்பு:யூலியன் நாட்காட்டி
தீதத்தாபுரம் பொன்னைய்யன் சாஸ்தா கோயில்
தீதத்தாபுரம் பொன்னைய்யன் சாஸ்தா கோயில் தமிழ்நாட்டில் தூத்துக்குடி மாவட்டம், தீதத்தாபுரம் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிராக்பூர்
சிராக்பூர் (Zirakpur) இந்திய பஞ்சாப் மாநிலத்தில்  சாகிப்ஜாதா அஜித்நகர் மாவட்டத்தில்  சண்டிகர் அருகேயுள்ள  துணைநகரமாகும். இந்த நகரம் சண்டிகர் தலைநகர வட்டாரத்தின் அங்கமாக கருதப்படுகின்றது. இது சிவாலிக் மலையடிவாரத்தில் அமைந்துள்ளது. தேரி பாசி வட்டத்தின் அங்கமாகும்.
ஒழுகமங்கலம் ஊராட்சி
ஒழுகமங்கலம் ஊராட்சி (Olugamangalam Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1169 ஆகும். இவர்களில் பெண்கள் 615 பேரும் ஆண்கள் 554 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆறு (திரைப்படம்)
ஆறு (Aaru) 2005 ஆம் ஆண்டு வெளிவந்த தமிழ்த் திரைப்படமாகும். ஹரியின் இயக்கத்தில் வெளிவந்த இத்திரைப்படத்தில் சூர்யா, திரிஷா மற்றும் பலர் நடித்துள்ளனர்.
வகை
மசாலாப்படம்
கதை
விஷ்வனாதனுக்குக் கூலியாளாக இருக்கும் ஆறு (சூர்யா) தனது எஜமானரான விஷ்வனாதனுக்காக (அசிஷ் விஷ்யாத்ரி) பல கொடிய செயல்களைத் துணிந்து செய்கின்றார். ஆனால் விஷ்வனாத்தின் பரம எதிரியான ரெட்டியினால் பல பிரச்சனைகள் வரவே அவருக்கு எதிராக ஆறுவை மோதச் சொல்கின்றார். ஆனால் விஷ்வனாத்தின் சூழ்ச்சியினால் ஆறுவின் நெருங்கிய நண்பர்கள் கொல்லப்படவே பின்னைய காலங்களில் முதலாளியின் சூழ்ச்சிகளை அறிந்து கொள்கின்றார் ஆறு. பின்னர் தனது முதலாளியைப் பழி வாங்குகின்றார்.
பகுப்பு:2005 தமிழ்த் திரைப்படங்கள்‎ பகுப்பு:சூர்யா நடித்துள்ள திரைப்படங்கள் பகுப்பு:திரிசா நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள் பகுப்பு:தம்பி ராமையா நடித்த திரைப்படங்கள் பகுப்பு:ஹரி இயக்கிய திரைப்படங்கள்
அனியாபுரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குயர்வாசு
குயர்வாசு (Gujarwas) இந்தியாவின் அரியானா மாநிலத்திலுள்ள மகேந்திரகார் மாவட்டம், அடேலி தாலுக்காவில் உள்ள ஒரு கிராமமாகும். அடேலி-மகேந்திரகார் சாலையில் அடேலியிலிருந்து 5 கிலோமீட்டர் தொலைவிலும், மகேந்திரகாரிலிருந்து 19 கிலோமீட்டர் தொலைவிலும் குயர்வாசு கிராமம் அமைந்துள்ளது. ஒர் ஆண்கள் பள்ளி மற்றும் இரண்டு பெண்கள் பள்ளி என மூன்று அரசுப் பள்ளிகள் இங்கு உள்ளன. ஆண்கள் பள்ளி மெட்ரிக் வரையிலும் பெண்கள் பள்ளிகளில் ஒன்று தொடக்கப் பள்ளி வரையும், மற்றொன்று மேல்நிலைப்பள்ளி வரையிலும் கல்வியளிக்கின்றன.
ஓம் பிரகாசு யாதவ் சனவரி 2016 முதல் மக்களால் தேர்ந்தெடுக்கப்பட்ட கிராமத்தலைவராகப் பணியாற்றி வருகிறார். குயர்வாசு கிராமத்தின் மக்கள்தொகை 2000 நபர்கள் ஆகும். இம்மக்கள் தொகையில் 52% நபர்கள் ஆண்கள் மற்றும் 48% நபர்கள் பெண்களாவர். 58% மக்கள் 35 வயதுக்கு கீழானவர்களாகவும், 28% மக்கள் 35 முதல் 60 வயதுக்கு உட்பட்டவர்களாகவும் உள்ளனர். 14% மக்கள் 60 வயதுக்கு மேற்பட்டவர்களாக இருக்கின்றனர். வருமானத்திற்கு இவர்கள் விவசாயத்தையே நம்பியுள்ளனர். பாபா கோவிந்தா உள்ளிட்ட நான்கு முக்கியமான கோவில்கள் இக்கிராமத்தில் உள்ளன. கோலி பண்டிகைக்கு மூன்று நாட்களுக்கு முன்னர் சைத்ர துவாதசி என்ற திருவிழா ஒவ்வோர் ஆண்டும் இங்கு கொண்டாடப்படுகிறது.
மேற்கோள்கள்
பகுப்பு:மகேந்திரகட் மாவட்டம் பகுப்பு:அரியானா மாநிலத்திலுள்ள ஊர்களும் நகரங்களும்
கிர்மான்சா
கேர்மான்சாக் என்பது கேர்மான்சாக் மாகாணத்தின் தலைநகரம் ஆகும். இது ஈரானின் மேற்கே தெகுரானிற்கு 525 kmஇல் அமைந்துள்ளது. 2011இன் மதிப்பீடின் அடிப்படையில், கேர்மான்சாக் நகரத்தின் மக்கள் தொகை 851,405 ஆகும். இந்நகரத்தில் தென் குர்டிசு மற்றும் பாரசீக மொழி அதிகமாக பேசப்படுகிறது. கேர்மான்சாக் மிதமான மற்றும் மலைப்பாங்கான காலநிலையைக் கொண்டுள்ளது.
சினைமுட்டைத் தேர்வு
சினை முட்டைத் தேர்வு (Oocyte selection) என்பது வெளிச்சோதனை முறை கருக்கட்டலின் செயல்முறையில் ஒன்றாகும். அதிக அளவில் கருக்கட்டல் வெற்றியினை மேற்கொள்ள இது உதவுகிறது. கரு தேர்வு கருவுற்ற பின் நடைபெறுவதால், சினை முட்டைத் தேர்வு கருமுட்டைத் தேர்விற்கு முந்தியது.
நுட்பங்கள்
இம்முறையில் குரோமோசோம்கள் மதிப்பிடப்படுகிறது. மெட்டா நிலை 2ல் தேர்ந்தெடுக்கப்பட்ட சினை முட்டை மெட்டா நிலை 1ல் பெறப்பட்ட சினைமுட்டைகளைவிட நல்ல பலன் தருகின்றன.
கருவின் புறத்தோற்றத்தின் அடிப்படையில் சினை முட்டையின் பண்பினை ஒளி அல்லது துருவப்படுத்தப்பட்ட ஒளி நுண்ணோக்கி மூலம் காணலாம். சமீபத்திய ஆய்வு வெளியீடுகளில் உருவவியல் அம்சங்களின் முன் கணிப்பு மதிப்பில் தெளிவான போக்கு இல்லை என்பதாகும். சோனா பெலிசிடாவில் மேற்கொள்ளப்பட்ட ஆய்வுகள் சில குறிப்பிட்ட தகவல்களைத் தருவதாக உள்ளன.
துருவ உடல்களில் மேற்கொள்ளப்படும் மூலக்கூறு பகுப்பாய்வு, முன்கூட்டியே மரபணு பரிசோதனைகள் சில பயன்பாடுகளைக் கொண்டுள்ளன.
மேற்கோள்கள்
பகுப்பு:இனப்பெருக்கம் பகுப்பு:மகப்பேறியல் பகுப்பு:கருவுறுதல்